Earl Scruggs

**Earl Eugene SCRUGGS** (n. la 6-an de januaro, 1924 – m. la 28-an de marto, 2012) (prononcu, tre proksimetume, *Arl Skragz*) estis usona muzikisto konata pro la perfektigo kaj popularigo de tri-fingra banĝoluda stilo (nomata la stilo de Scruggs), kiu nun estas unu el la difinaj trajto de blugresa muziko. Li ne kreis la stilon, sed ĝi famkonatiĝis pro lia prezentado.

## Frua vivo 
Scruggs naskiĝis en Shelby, Norda Karolino, Usono. La gepatroj nomiĝis Georgia Lula Ruppe kaj George Elam Scruggs. Li pasigis la junaĝon en Kantono Cleveland (Norda Karolino).

## Kariero 
Scruggs membriĝis en la grupo Blue Grass Boys de Bill Monroe malfrue en 1945, kaj rapide popularigis sian sinkopan tri-fingran stilon de fingrumado. En 1948 Scruggs kaj gitaristo Lester Flatt forlasis la grupon de Monroe kaj formis la duopon Foggy Mountain Boys, ankaŭ konatan simple kiel Flatt kaj Scruggs. En 1969, ili disiĝis, kaj li fondis novan grupon, la "Earl Scruggs Revue", en kiu ludis pluraj el liaj filoj.

En 1962 Flatt kaj Scruggs, kun kantisto Jerry Scoggins, registris la kanton *The Ballad of Jed Clampett* por la televida komedio *The Beverly Hillbillies*; kaj la kanto kaj la programo furoriĝis. En 1969, Scruggs konatiĝis kiel unu el la malmultaj blugresaj aŭ kontreaj muzikistoj, kiuj aktive oponis la usonan militadon en Vjetnamio.

## Premioj kaj honoroj 
Flatt kaj Scruggs gajnis la premion Grammy en 1969 pro la instrumentaĵo *Foggy Mountain Breakdown* de Scruggs. Ili kune enkondukiĝis en la Halon de Kontrea Famo en 1985. En 1989, Scruggs ricevis la stipendion National Heritage Fellowship. Li estis inaŭgura honorito en la Internacia Blugresa Halo de Honoro en 1991. En 1992, oni aljuĝis al li la Nacian Medalon de Artoj. En 1994, kune kun Randy Scruggs kaj Doc Watson li kontribuis la kanton "Keep on the Sunny Side" al la albumo *Red Hot + Country* produktita de la Red Hot Organization kontraŭ aidoso.

En 2002 Scruggs gajnis duan premion Grammy pro reregistro en 2001 "Foggy Mountain Breakdown", kun artistoj kiel Steve Martin (2-a banĝo; Martin banĝoludis la melodion en siaj komediaj aktoj en la 1970-aj jaroj), Vince Gill kaj Albert Lee solludante elektrajn gitarojn, Paul Shaffer piane, Leon Russell orgene, kaj Marty Stuart mandoline. La albumo, *Earl Scruggs and Friends*, prezentis ankaŭ inter aliaj John Fogerty, Elton John, Sting, Johnny Cash, Don Henley, Travis Tritt, kaj Billy Bob Thornton.

La 13-an de februaro, 2003, Scruggs ricevis stelon ĉe la Trotuaro de Famo en Holivudo. Ankaŭ en 2003, li kaj Flatt rangis N-ro 24 inter la "40 Plej Grandaj Viroj de Kontreo" de CMT.

La 13-an de septembro, 2006, oni honoris al Scruggs ĉe la basbalejo Turner Field en Atlanta kiam antaŭ maĉo de la teamo Atlanta Braves oni kreis mondan rekordon pri la plej granda nombro (239) da banĝistoj samtempe ludantaj la saman muzikaĵon, nome "Foggy Mountain Breakdown" de Scruggs. La 10-an de februaro, 2008, Scruggs ricevis la Premion pri Vivodaŭra Atingado ĉe la 50-a aljuĝado de la premioj Grammy.

## Persona vivo 
Pluraj el la filoj de Scruggs fariĝis muzikistoj kaj ludis kun li. Lia edzino, Louise, mastrumis lian karieron. Ŝi mortis la 2-an de februaro, 2006, en Nashville.

## Morto 
Scruggs mortis la 28-an de marto, 2012 pro naturaj kaŭzoj en hospitalo Nashville. Li estis 88-jara.

## Legacy 
Bela Fleck nomis Earl Scruggs inter siaj influintoj kaj asertis, ke Scruggs estas "certe la plej bona" trifingra banĝisto.

## Diskografio 
### Albumoj 
### Unuopaĵoj 
### Gastaj unuopaĵoj 
### Muzikaj videoj 
## DVD-oj 
* Earl Scruggs - His Family and Friends (2005)
* :(Recorded 1969. Bob Dylan, The Byrds, Bill Monroe, Joan Baez et al.)
* Private Sessions (2005)
* The Bluegrass Legend (2006)

Earl Scruggs, Doc Watson and Ricky Skaggs
* The Three Pickers (2003)

Flatt and Scruggs
* The Best of Flatt and Scruggs TV Show Vol 1 (2007)
* The Best of Flatt and Scruggs TV Show Vol 2 (2007)
* The Best of Flatt and Scruggs TV Show Vol 3 (2007)
* The Best of Flatt and Scruggs TV Show Vol 4 (2007)
* The Best of Flatt and Scruggs TV Show Vol 5 (2008)
* The Best of Flatt and Scruggs TV Show Vol 6 (2008)
* The Best of Flatt and Scruggs TV Show Vol 7 (2009)
* The Best of Flatt and Scruggs TV Show Vol 8 (2009)
* The Best of Flatt and Scruggs TV Show Vol 9 (2010)
* The Best of Flatt and Scruggs TV Show Vol 10 (2010)

## Citaĵoj 
## References 
* Rosenberg, Neil V. (1998). "Flatt & Scruggs and the Foggy Mountain Boys". In *The Encyclopedia of Country Music*. Paul Kingsbury, Editor. New York: Oxford University Press. pp.&nbsp;173–4.
* Willis, Barry R. "Biography of Earl Scruggs." Retrieved October 5, 2008. 
* Lifetime Honors - National Medal of Arts 

## Eksteraj ligiloj 
* Oficiala retejo
* Interview with www.CountryMusicPride.com  Intervjuo kun www.CountryMusicPride.com
* Flatt kaj Scruggs ĉe la Halo de Kontrea Famo
* ĉe MCA Nashville
* ĉe Rounder Records
* Country Music Hall of Fame and Museum
* ĉe IMDb (n-ro 0780184)

Kategorio:Usonaj muzikistoj
Kategorio:Blugreso
Kategorio:Norda Karolino